ma Nokan Wepalen (toki Tosi: Nordrhein-Westfalen /ˌnɔʁtʁaɪ̯nvɛstˈfaːlən/ [ˌnɔʁtʁaɪ̯nvɛstʰˈfaːln̩]) li ma lili pi ma Tosi. jan mute pi nanpa 18.000.000 li lon ma ona. ona la, ma lili ante pi ma Tosi li lili.
tenpo pini la, ma Nokan Wepalen li lon ala. tenpo mute la, ma ona li ma lili tu: ma Wepalen (toki Tosi: Westfalen) en ma Nokan (toki Tosi: Nordrhein). tenpo 1946-08-23 la, ma Nokan en ma Wepalen li wan tan kulupu pi ma Juke. tenpo 1947-01-21 la, ma Lipe (toki Tosi: Lippe) li pana tawa ma Wepalen. nimi pi pali ona li 'pali pi wan olin' (toki Inli: Operation Marriage).
kulupu pi ma Juke li jo e ma Nokan Wepalen tan utala suli nanpa tu. taso: tenpo sike 1949 la, jan utala pi ma Juke li tawa weka. tenpo ona la, ma Nokan Wepalen li ma lili lon ma Tosi. tenpo ona la, ma Tosi li kipisi tu: ma Tosi pi pini suno (toki Tosi: West-Deutschland/Bundesrepublik Deutschland) en ma Tosi pi open suno (toki Tosi: Ost-Deutschland/Deutsche Demokratische Republik). ma Nokan Wepalen li lon ma Tosi pi pini suno.
tenpo 1990-10-03 la, ma Tosi tu li wan. tenpo ona la, ma Nokan Wepalen li ma lili pi ma Tosi wan.
nasin telo Kan (toki Tosi: Rhein) en nasin telo Lipe (toki Tosi: Lippe) li lon.
jan lawa suli nanpa luka luka tu pi ma Nokan Wepalen li jan Ente Wi (toki Tosi: Hendrik Wüst). jan ona li lon kulupu CDU.
ma tomo suli mute li lon ma Nokan Wepalen. nanpa jan la, ma tomo suli mute li ma tomo Kolon (toki Tosi: Köln). taso: ma tomo lawa li ma tomo Tusito (toki Tosi: Düsseldorf).
ma tomo suli suli li ni:
|}